A group of people posing for a photo

Description automatically generated **23.6.22**

**ELIF**

**Καθημερινή δραματική σειρά στο Star**

**Δευτέρα έως Παρασκευή στις 07:00**

**Δευτέρα 11/7**

**Επεισόδιο 1094**

Η Ελίφ αρρωσταίνει και ο πυρετός της ανεβαίνει. Η Κιγιμέτ προσπαθεί να κρύψει την άσχημη κατάσταση της Ελίφ από τον Kερέμ και τη Χουμεϊρά. Όμως ο Κερέμ βρίσκει την Ελίφ ξαπλωμένη και σε κακή κατάσταση και καλεί τον γιατρό. Ενημερώνει επίσης την Ασλί για την ασθένεια της Ελίφ. Η Ασλί θέλει να έρθει στην έπαυλη και να δει την Ελίφ. Η Μελέκ είναι πολύ λυπημένη. Προσπαθεί να συμβιβαστεί με το γεγονός πως θα είναι χωριστά από την κόρη της, κλεισμένη στη φυλακή. Ο Εμιρχάν αποκαλεί τη Λεμάν γιαγιά και την κάνει ευτυχισμένη. Ο Εμιρχάν είναι σίγουρος πως θα πάρει πολύ καλό βαθμό στις εξετάσεις. Στη φυλακή, η Φιντάν τρομοκρατεί τις συγκρατούμενές της. Η Μελέκ προκαλεί τη Φιντάν και εκείνη εκπλήσσεται…

**Τρίτη 12/7**

**Επεισόδιο 1095**

Η Λεμάν είναι πολύ χαρούμενη επειδή ο Εμιρχάν την αποκαλεί γιαγιά. Η Λεμάν συνεχίζει να τον κακομαθαίνει και να τον περιποιείται. Η Ασλί επισκέπτεται την Ελίφ στην έπαυλη και της δίνει μια υπόσχεση σχετικά με τη μητέρα της. Ο Σαφάκ αρχίζει να αξιολογεί τα τεστ των μαθητών και όταν βλέπει το γραπτό του Εμιρχάν καταλαβαίνει ότι ο μικρός έκλεψε τις ερωτήσεις των εξετάσεων. Ο Σαφάκ αποφασίζει να του ξανακάνει το τεστ και

ο Εμιρχάν αναγκάζεται να ομολογήσει ότι έκλεψε τις ερωτήσεις των εξετάσεων. Ο Σαφάκ του εξηγεί πόσο μεγάλο λάθος είναι αυτό που έκανε. Στη φυλακή, η Φιντάν αποφασίζει να μην τα βάζει με τη Μελέκ μέχρι να λάβει εντολές από την Κιγιμέτ. Ο Κερέμ είναι απασχολημένος με το ζήτημα της Μελέκ, την κατάσταση της Ελίφ, τα προβλήματα της Χουμεϊρά και το θέμα της υγείας της μητέρας του αλλά πιο πολύ από όλους σκέφτεται την Ασλί. Η Ασλί προσπαθεί να πει στον Κερέμ ότι η Μελέκ δεν είναι ένοχη, όπως νομίζει...

**Τετάρτη 13/7**

**Επεισόδιο 1096**

Η Ασλί εξομολογείται το μεγάλο μυστικό της στην Μπιρτσέ σχετικά με τα αισθήματά της για τον Κερέμ. Τα τελευταία γεγονότα, όμως, έχουν επηρεάσει τη σχέση τους. Η Μπιρτσέ θεωρεί ότι κάνουν ένα πολύ όμορφο ζευγάρι και υποστηρίζει την πιθανή σχέση τους. Αλλά η Ασλί δεν μπορεί να συμπεριφερθεί με τον ίδιο τρόπο, αφού ο Κερέμ κατηγόρησε την καλύτερή της φίλη για κάτι που δεν έχει κάνει. Αυτή η συμπεριφορά αλλάζει την οπτική της για τον Κερέμ. Και αποφασίζει να τα παρατήσει, αφού δεν μπορεί πλέον να είναι κοντά του κάθε μέρα. Η Μπιρτσέ προσπαθεί να την μεταπείσει, αλλά η Ασλί δεν μπορεί να κοιτάζει τον Κερέμ κάθε μέρα κατά πρόσωπο, αφού είδε τη σκληρότητά του προς τη Μελέκ. Ο Κερέμ προσπαθεί να ξανακερδίσει την καρδιά της Ελίφ. Νιώθει απαίσια που την πλήγωσε με αυτόν τον τρόπο. Αλλά έχει τους λόγους του. Προσπαθεί να της εξηγήσει ότι ανησυχούσε για τη Ματσιντέ, όπως η Ελίφ ανησυχεί για τη Μελέκ. Η Ελίφ δεν θέλει καν να τον ακούσει. Ο Τουφάν ξεσηκώνει τον Εμιρχάν εναντίον της μητέρας του και του Σαφάκ. Το αγόρι επηρεάζεται από τον πατέρα του και αρχίζει να συμπεριφέρεται επαναστατικά στους γονείς του. Κατηγορεί τον Σαφάκ επειδή τον βαθμολόγησε με μηδέν, αφού έκλεψε τις απαντήσεις του τεστ. Η Ζουλιντέ και ο Σαφάκ δεν μπορούν να τον αναγνωρίσουν και δεν ξέρουν πώς να του δείξουν το σωστό και το λάθος. Η Ελίφ μιλάει στον ύπνο της όλη τη νύχτα ζητώντας τη μητέρα της…

**Πέμπτη 14/7**

**Επεισόδιο 1097**

Ο Εμιρχάν ακολουθεί τις συμβουλές του πατέρα του και έχει παραβατική συμπεριφορά. Η Ζουλιντέ και ο Σαφάκ είναι λυπημένοι για τη συμπεριφορά του Εμιρχάν και γνωρίζουν πολύ καλά ότι ο Τουφάν προκαλεί αυτή την κατάσταση. Δείχνουν υπομονή, αλλά μια κουβέντα του Εμιρχάν βάζει τέλος

στην υπομονή της Ζουλιντέ. Ο Σαφάκ είναι πολύ στεναχωρημένος με όσα συμβαίνουν. Η Ζουλιντέ θέλει να λύσει αυτό το πρόβλημα και η μόνη λύση είναι να μιλήσει με τον Τουφάν. Η Μελέκ έχει προβλήματα στη φυλακή, όπως πάντα. Ωστόσο, δεν αντέχει άλλο την άδικη συμπεριφορά της Φιντάν και επαναστατεί εναντίον της. Από την άλλη πλευρά, η Ελίφ είναι άρρωστη στην έπαυλη. Επιπλέον, υποφέρει από τα άσχημα λόγια της Κιγιμέτ και δυστυχώς πρέπει να αντέξει. Εν τω μεταξύ, υπάρχει μια πολύ σημαντική συνάντηση στην εταιρία αλλά η Ασλί απουσιάζει. Ενώ ο Κερέμ και η Φιλίζ την περιμένουν, η Μπιρτσέ ανησυχεί γιατί ξέρει ότι η Ασλί σκέφτεται να αφήσει τη δουλειά της. Φυσικά, η Ασλί δεν αφήνει τον Κερέμ χωρίς βοήθεια και εμφανίζεται στην εταιρία. Από την άλλη πλευρά, ο Κερέμ είναι καχύποπτος σχετικά με τον Μαχίρ και πιστεύει ότι κάτι τρέχει ανάμεσα σε εκείνον και την Ασλί…

**Παρασκευή 15/7**

**Επεισόδιο 1098**

Ο Κερέμ συνεχίζει να σκέφτεται τη σχέση του Μαχίρ και της Ασλί. Αλλά όταν η Ασλί δηλώνει ότι θέλει να παραιτηθεί ο Κερέμ της λέει κάτι που τη σοκάρει.

Αν φύγει από την εταιρία πριν τη λήξη του συμβολαίου της θα πρέπει να πληρώσει αποζημίωση! Τώρα, η Ασλί νιώθει αβοήθητη και παγιδευμένη. Πιστεύει ότι αυτή η απόφαση του Κερέμ έχει να κάνει μόνο με την επαγγελματική φιλοδοξία του. Αλλά η Μπιρτσέ προσπαθεί να της δείξει ότι τα κίνητρα του έχουν να κάνουν μόνο με την αγάπη του. Από την άλλη πλευρά, η Χουμεϊρά πιέζει τον Κερέμ και αναγκάζεται να ομολογήσει ότι έπρεπε να εμποδίσει την Ασλί από το να παραιτηθεί γιατί την αγαπάει. Η Μελέκ συνεχίζει να αντιστέκεται στις κακές προθέσεις της Φιντάν. Η Φιντάν φοβάται ότι έρχεται το τέλος της «δικτατορίας» της. Η επίσκεψη της Κιγιμέτ όμως αλλάζει τη διάθεσή της καθώς, όπως πάντα, έχει ιδέες για να βασανίσει τη Μελέκ…

[**http://www.star.gr/tv/shows/elif/**](http://www.star.gr/tv/shows/elif/)

[**https://www.star.gr/tv/press-room/**](https://www.star.gr/tv/press-room/)

Ευχαριστούμε πολύ

Γραφείο Τύπου & Επικοινωνίας